Gudea

Gudea (po sumersky „povolaný“) bol v rokoch 2144 – 2124 pred Kr. sumerský kráľ v Lagaši v južnej Mezopotámii, druhý člen tzv. II. dynastie z Lagašu. 

Pravdepodobne ani nepochádzal z mesta Lagaš, ale oženil sa s Ninalou, dcérou lagašského panovníka Ur-Baby (2164 – 2144 pred Kr.). Jeho vláda je najznámejšia predovšetkým stavbou obrovského zavodňovacieho kanálu.

Gudea je zobrazený na na mnohých sochách s monumentálnymi oslavnými klinovými nápismi. Na dvoch hlinených valcoch sú dlhé hymny na oslavu stavby chrámu mestského boha Ningirsua, ktoré patria k najvýznamnejším pamiatkam sumerskej literatúry. 

 Iné projekty 

Kategória:Sumerskí vládcovia